משחקי הידידות 1984

משחקי הידידות 1984 או ידידות-84 (באנגלית: The 1984 Friendship Games, or Friendship-84; ברוסית: Дружба-84) אירוע ספורט בינלאומי רב-ענפי שנערך בין ה-2 ביולי ל-16 בספטמבר 1984 בברית המועצות ובשמונה מדינות סוציאליסטיות נוספות אשר החרימו את אולימפיאדת לוס אנג'לס (1984).

על מנת למנוע סכסוך עם הוועד האולימפי הבינלאומי הכחישו מארגני האירוע שמדובר באירוע נגד האולימפיאדה הרשמית. למרות זאת, האירוע כונה לעיתים "האולימפיאדה האלטרנטיבית" של הגוש המזרחי. באירוע השתתפו ספורטאים מחמישים מדינות. בעוד שהמדינות המחרימות היו מיוצגות על ידי האתלטים החזקים ביותר שלהן, מדינות אחרות שלחו ספורטאים שלא הצליחו להתברג לאולימפיאדת לוס אנג'לס.

 רקע 
ב-8 במאי 1984, כשלושה חודשים לפני פתיחת המשחקים האולימפיים בלוס אנג'לס, הודיעה ברית המועצות על החלטתה להחרים את המשחקים, בנימוק של חוסר אבטחה לספורטאיה בלוס אנג'לס. סוכנות הידיעות טאס"ס האשימה את ארצות הברית בניסיון "לנצל את המשחקים למטרותיה הפוליטיות" וקבעה כי "המהלך השחצני וההגמוני של הממשל בוושינגטון עומד בסתירה לאידיאלים האצילים של התנועה האולימפית." העיתונאי ויקטור לואיס דיווח כי כבר נעשו תוכניות מפורטות ל"משחקים האלטרנטיביים של הגוש הסובייטי" שיוכרזו ברגע האחרון כדי לזרוע כאוס בארגון האמריקאי". ב-10 במאי הצטרפה בולגריה ראשונה לחרם של לברית המועצות, ואחריה מזרח גרמניה, מונגוליה ווייטנאם. תוך מספר ימים הצטרפו לחרם לאוס, צ'כוסלובקיה, אפגניסטן, פולין והונגריה.

ב-21 במאי נערכה ועידה בפראג, צ'כוסלובקיה, על ידי חואן אנטוניו סמראנש, נשיא הוועד האולימפי הבינלאומי, עם הוועדים האולימפיים הלאומיים של אחת עשרה מדינות הגוש המזרחי (שמונה מהמדינות המחרימות' קובה, צפון קוריאה ורומניה) בתקווה לשנות את עמדתן, אך פרט לרומניה שהבטיחה לו שהיא תשתתף בלוס אנג'לס, עשר המדינות הנותרות לא שינו את עמדתן ואף השתמשו בוועידה כדי לדון ב"משחקי הקיץ שלהם". ב-24 במאי הודיע נשיא הוועד האולימפי הצ'כוסלובקי, אנטונין הימל, על משחקי הידידות.

 משתתפים 
מספר המשתתפים עמד על 2,300 מ-50 מדינות. עם זאת, לא כל הספורטאים הצפויים השתתפו. המספר המדויק של הספורטאים שהשתתפו באירועים שנערכו מחוץ לברית המועצות אינו ידוע.

בעוד שמדינות שהחרימו את המשחקים האולימפיים היו מיוצגות על ידי הספורטאים החזקים ביותר שלהן, מדינות אחרות שלחו ספורטאים שלא הצליחו להעפיל לאולימפיאדת לוס אנג'לס 1984. מספר אתלטים התחרו גם באולימפיאדת לוס אנג'לס וגם במשחקי הידידות, כמו קלאודיה לוש ממערב גרמניה, שזכתה במדליית הזהב האולימפית בהדיפת כדור ברזל, ואליס בראון מארצות הברית, שזכתה במדליית הכסף האולימפית בריצת 100 מטר. שתיהן לא הצליחו לזכות במדליה במשחקי הידידות.

 המדינות המשתתפות 




 23px אפגניסטן










































 התחרויות 
אתלטיקה
במהלך המשחקים נקבע שיא עולם אחד.
 אירינה משינסקי () קבעה בזריקת דיסקוס שיא עולם חדש של 73.36 מטר.
שיא עולם
 אינה קלבר () קבעה במשחה ל-100 מטר גב שיא עולם חדש של 1:00.59 דקות, במסגרת משחה השליחות 4x100 מטר מעורב
התעמלות
גברים
 דמיטרי בילוזרצ'ב () זכה בקרב רב אישי.
כדורסל
נשים
 ברית המועצות 91 - 62 הונגריה
 בולגריה 77 - 67 פולין
גברים
 ברית המועצות 139 - 81 פולין
 הונגריה 72 - 71 שוודיה
שחייה
במהלך המשחקים נקבעו 5 שיאי עולם ושיא אירופה אחד.
שיא עולם
נשים
 אינה קלבר () קבעה במשחה ל-100 מטר גב שיא עולם חדש של 1:00.59 דקות, במסגרת משחה שליחות 4x100 מטר מעורב
 סילביה גראש () קבעה במשחה ל-100 מטר חזה שיא עולם חדש של 1:08.29 דקות.
 גרמניה המזרחית () קבעה במשחה שליחות 4x100 מטר חופשי שיא עולם חדש של 3:42.41 דקות.
 גרמניה המזרחית () קבעה במשחה שליחות 4x100 מטר מעורב שיא עולם חדש של 4:03.69 דקות.
גברים
 סרגיי זבולוטנוב () קבע במשחה ל-200 מטר גב שיא עולם חדש של 1:58.41 דקות
שיא אירופה
 טטיאנה קורניקובה () קבעה במשחה ל-100 מטר פרפר שיא אירופה חדש של 59.41 שניות.

 ראו גם 
 החרם על אולימפיאדת לוס אנג'לס (1984)

קישורים חיצוניים








קטגוריה:תחרויות ספורט רב-ענפיות
קטגוריה:מחלוקות ופולמוסים במשחקים האולימפיים
קטגוריה:1984 בספורט